Public procurement notice: Contract Notice
Published: 2023-02-01
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 32200000 | 32500000 | 64210000 | 72317000: Data storage services | 72318000: Data transmission services
Estimated value: 35000000 DKK
Submission deadline: 2023-03-22
Award criteria: The most economic tender
EU fund: ESF

Technical requirements: Udbud af rammeaftale om levering, support- og vedligeholdelse samt konfigurering og videreudvikling af Ny radiobaseret kommunikationsløsning til Grønlands Politi. Rammeaftalen omfatter en kommunikationsløsning, herunder etableringen, drift, vedligehold, videreudvikling og konfiguration af selve løsningen samt terminaler og tilbehør.
Rigspolitiet, v. Center for Beredskabskommunikation, ønsker at indkøbe en radiobaseret kommunikationsløsning til Grønlands politi.
Grønlands Politi anvender i dag et analogt radiosystem, hvor der kun er mulighed for lokal kommunikation via en repeater inden for en by eller bygd, eller direkte mellem radioerne, når de er uden for dækning af repeateren. Der er i dag ingen mulighed for at kommunikere fra vagtcentralen i Nuuk og ud til de øvrige byer og bygder via radiosystemet. Der er endvidere kun dækning i de byer og bygder, hvor der er en fast tilstedeværelse af politiet. I nogle tilfælde er der på grund af terrænforhold ikke dækning i den lufthavn, der findes i tilknytning til de byer, hvor der er fast tilstedeværelse af politiet.
Grønlands Politi har derfor brug for en ny radiobaseret kommunikationsløsning, der understøtter push-to-talk (PTT kommunikation) og som sikrer, at der er dækning i alle byer med flere end 70 indbyggere og deres tilhørende lufthavne.
Kommunikationsløsningen kan baseres på et dedikeret system med egne frekvenser, eller det kan baseres på et system, der anvender push-to-talk over mobilt bredbånd. Ud over politiets analoge radiosystem eksisterer der ligeledes et mobilt net i Grønland, der er ejet af virksomheden Tusass (tidl. Tele Post). Dette net er i 2017-2018 blevet udbygget med 4G dækning i alle byer med flere end 70 indbyggere samt lufthavne, der findes i tilknytning til disse byer. Endvidere dækkes et antal områder med ned til 20-30 indbyggere. Det forventes endvidere, at Tusass påbegynder en udbygning med 5G teknologi fra år 2022.
Tilbudsgiver vil kunne basere sit tilbud på hel eller delvis anvendelse af offentligt mobil bredbånd. Rigspolitiet har lavet en aftale med den pt. eneste grønlandske udbyder af en sådan landsdækkende tjeneste, om et mobilabonnement specielt for beredskabsbrug, med prioriteret adgang til mobildata og en garanteret minimumsbåndbredde. Rigspolitiet vil stå for anskaffelse og betaling af disse abonnementer. Såfremt tilbudsgivers tilbudte løsning baseres herpå vil prisen for disse mobilabonnementer forventeligt blive tillagt i prisen for den tilbudte leverance for i konkurrencen at tilvejebringe et objektivt sammenligningsgrundlag for etablering og drift. De nærmere vilkår og specifikationer herfor vil fremgå af udbudsmaterialet.
Udover mobilabonnementet er der også sikret en mulighed for redundant tilslutning til Tusass mobil core net.
Det præsiceres, at tilbudsgiver ikke er forpligtet til at anvende offentligt mobil bredbånd i sin løsning. For løsninger, der ikke anvender mobil bredbånd, er det muligt at få adgang til Tusass transmissionsnet på lige fod med andre aktører.
Rigspolitiet har i samarbejde med Tusass udarbejdet en aftale om prioriteret adgang til Tusass mobil bredbåndsnet med en nærmere fastsat minimumsbåndbredde til politiets kommende kommunikationsløsning, hvilket tilbudsgiverne kan vælge at gøre brug af, men ikke er forpligtet til. Yderligere information vil være tilgængeligt i udbudsmaterialet.
—	Adgang til et radionet, der skal etableres til formålet eller være et allerede eksisterende net, som er egnet til formålet.
—	Løsningen skal have en kapacitet svarende til mindst 6 samtidige kald på en basisstation, og mindst 100 talegrupper, der anvendes samtidigt spredt ud i radionettet,
—	Talegrupperne skal kunne anvendes både til kommunikation mellem radiodispatch og terminaler samt til kommunikation mellem terminaler, når terminalerne er inden for dækning af det anvendte radionet,
—	Gruppekaldsfunktionaliteten skal give mulighed for kun at lytte på én talegruppe i en terminal, uanset hvor mange talegrupper, der er programmeret i terminalen, og uanset hvor mange talegrupper, der er i anvendelse i radionettet,
— Såfremt løsningen er baseret på et mobilt bredbåndsnet, skal krypteringen være implementeret, så teleudbyderen ikke har mulighed for aflytning,
— Løsningen skal give mulighed for både tale og tekstkommunikation, samt mulighed for at overføre og vise positionsinformation,

Eligibility requirements: Ansøgningen skal indeholde følgende: 1) En angivelse af ansøgerens samlede omsætning i de 3 seneste disponible regnskabsår. 2) En angivelse af ansøgerens egenkapital og samlede aktiver ved udgangen af de seneste 3 disponible regnskabsår. Tallene i nr. 1 og 2 bedes angives i samme valuta som i regnskabet. Rigspolitiet vil omregne tallene til DKK ud fra kursen på ansøgningsfristen, jf. punkt IV.3.4. Ved en sammenslutning af virksomheder (f.eks. et konsortium) skal oplysningerne i nr. 1 og 2 afgives for hver af de deltagende virksomheder i sammenslutningen. Den af Rigspolitiet udarbejdede ansøgningsskabelon kan anvendes til brug for afgivelse af de efterspurgte oplysninger, jf. nærmere punkt VI.3.
Som mindstekrav kræves følgende: 1) Ansøgeren har haft en samlet årlig omsætning på mindst DKK 16 mio. i hvert af de seneste 3 disponible regnskabsår. Hvis ansøger består af en sammenslutning af enheder (f.eks. et konsortium), beregnes den samlede årsomsætning som summen af alle deltageres samlede årsomsætning i hvert af de seneste 3 disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes den samlede årsomsætning som summen af ansøgerens og disse andre enheders omsætning i de pågældende regnskabsår. 2) Ansøgeren har haft en positiv egenkapital ved udgangen af hvert af de seneste tre (3) disponible regnskabsår. Hvis ansøger består af en sammenslutning af enheder (f.eks. et konsortium), beregnes den samlede egenkapital som summen af alle deltageres egenkapital i de seneste tre (3) disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes den samlede egenkapital som summen af ansøgerens og disse andre enheders egenkapital i de pågældende regnskabsår. Det bemærkes, at ansøgeren kan basere sig på andre enheders økonomiske og finansielle formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den enhed/enheder, som ansøger baserer sig på. Det bemærkes endvidere, at ansøgerne ikke har mulighed for at basere sig delvist på andre enheders økonomiske og finansielle formåen (f.eks. ved at basere sig på anden enheds omsætning, men ikke på dens egenkapital).
En liste over de betydeligste lignende leverancer (referencer) i forhold til den udbudte rammeaftale, jf. pkt. II.1.5), som ansøger har udført. Rigspolitiet ser gerne, at listen indeholder følgende oplysninger for hver reference: —	En klar og udførlig beskrivelse af leverancen (referencen), herunder en angivelse af om den vedrører etablering og/eller drift og vedligehold af et radionet og/eller levering af kommunikationstjenester afviklet på en platform/server tilsluttet et, af en 3. part drevet, radionet. Samt endvidere hvorvidt radionettet eller kommunikationstjenesten har været primær kommunikationsmiddel for beredskabskommunikation —	en angivelse af, hvilke dele af leverancen (referencen), der er sammenlignelige med de ydelser, der er beskrevet i punkt II.1.5), —	ansøgerens deltagelse/rolle i forbindelse med udførelsen af leverancen, —	tidspunktet for udførelsen, —	størrelsen/mængden/omfanget og værdien af leverancen (sidstnævnte angivet i beløb) —	oplysning om modtageren af leverancen, herunder kontaktoplysninger for kontaktperson hos modtager, såfremt oplysningerne kan angives (konkrete navne/lande foretrækkes, men er ikke nødvendige; hvis der ikke anføres landespecifikke oplysninger, bedes ansøger angive så mange generiske oplysninger som muligt om leverancen). Det bemærkes, at Rigspolitiet forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Ved angivelse af dato for udførelsen for leverancerne, bedes ansøger anføre dato for leverancernes start- og sluttidspunkt. Er dette ikke muligt, f.eks. fordi den pågældende leverance er udført løbende i henhold til en rammeaftale, bedes ansøger i beskrivelsen af leverancerne anføre, hvordan datoen er angivet. Kun leverancer (referencer) udført inden for de seneste 5 år beregnet fra ansøgningsfristen, vil indgå i vurderingen af, om det nedennævnte minimumskrav til egnethed er opfyldt samt hvilken ansøger, der har dokumenteret de mest relevante tidligere leverancer, jf. pkt. IV.1.2). Bemærk, at hvis den pågældende leverance er udført/udføres løbende (f.eks i henhold til en uafsluttet kontrakt), er det kun den del af ydelserne, der er udført inden for de seneste 5 år før ansøgningsfristens udløb, der indgår i vurderingen af leverancen (referencen). Hvis en del af ydelserne ikke er udført inden for de seneste 5 år eller inden ansøgningsfristen, vil denne del således ikke indgå i vurderingen af leverancen (referencen). Det er derfor vigtigt, at ansøger tydeligt angiver, hvilken del (f.eks. i forhold til størrelse, værdi, mængde, omfang osv.) af en løbende leverance (reference), der er udført inden for de seneste 5 år og inden ansøgningsfristen. Listen må maksimalt indeholde 5 referencer, uanset om ansøger er en enhed, udgør en sammenslutning af enheder (f.eks. et konsortium) eller baserer sig på andre enheders tekniske og faglige formåen. Hvis listen indeholder flere end 5 referencer, vil Rigspolitiet kun tage de første 5 referencer på listen i betragtning. Det bemærkes, at ansøgeren kan basere sig på andre enheders tekniske og faglige formåen (f.eks. et moder- eller søsterselskab eller en underleverandør) uanset de juridiske karakter af relationen mellem ansøgeren og den/de enhed/enheder, som ansøgeren baserer sig på. Den af Rigspolitiet udarbejdede ansøgningsskabelon kan anvendes til brug for afgivelse af de efterspurgte oplysninger, jf. nærmere punkt VI.3.

Award value: 35000000